ટીમ ઇન્ડિયાનો દક્ષિણ આફ્રિકાનો રેકોર્ડ બહુ જ ખરાબ રહ્યો છે. દક્ષિણ આફ્રિકાની ધરતી પર ભારતીય ટીમ કુલ ૧૭ ટેસ્ટ મેચ રમી છે, જેમાંથી ફક્ત બે ટેસ્ટ મેચ જ ભારતીય ટીમ જીતી શકી છે. ટીમ ઇન્ડિયાએ દક્ષિણ આફ્રિકામાં વર્ષ ૨૦૦૬ના પ્રવાસ દરમિયાન રાહુલ દ્રવિડના નેતૃત્વમાં અહીં પહેલો ટેસ્ટ વિજય મેળવ્યો હતો. જોહાનિસબર્ગમાં રમાયેલી એ ટેસ્ટ મેચ ભારતીય ટીમે મેન ઓફ ધ મેચ જાહેર થયેલા એસ. શ્રીસંથની ઘાતક બોલિંગને કારણે ૧૨૩ રનથી જીતી લીધી હતી.